***ОТЧЕТЕН ДОКЛАД  
 за дейността на НЧ”Климент Охридски-1920” за 2022г.***  
  
 Народните Читалища са самородни,възрожденски творения.Те продължават своята мисия на обединители,защото принадлежат на всеки български гражданин решил чрез изкуството и книгата да постигне емоционално удовлетворение и да намери дом за своите мечти.  
 Читалищата и библиотеките в малките населени места,каквото е и нашето село,останаха единствени огнища на действителна култура.  
 Екипът на читалището,както и самодейните състави се включиха активно в културния живот на общината,благодарение доброто сътрудничество с месната и общинска власт, детската градина и пенсионерски клуб „Белица”.  
 **1.Дейност на библиотеката**  
 Писмеността е една от най- значимите прояви на общочовешката култура, и никое друго събитие не може да се мери с книгата.Четенето е кауза,библиотеката насърчава четенето и ученето през целия живот. Към читалището функционира общодостъпна библиотека със съвременна информационна техника.Чрез програмата”Глобални библиотеки” на хората се предоставя свободен достъп до информация,знание и обмен на идеи.  
 Библиотеката разполага с фонд – 6653 библиотечни единици  
 Спечелен проект – „Българските библиотеки – съвременни центрове за четене и информираност”2022г.  
 Читатели – за 2022г. – 85бр.  
 **2.Художествено – творческа дейност**  
 В читалището се пресъздават красотата и традициите на местния фолклор.  
Отеква звучността на българската народна песен,красивите мелодии на кръшните български хора.През изминалите години самодейния състав АНП”Мрамор”наброяваше 20 души,но за съжаление сега сме 7 певци и 2- ма музиканти.  
Ръководител:  
Кирил Гегов – музикален ръководител  
Денис Тодоров - акордеон  
 Самодейците от певческия състав, са активни участници във всички мероприятия.  
  
 О Т Ч Е Т   
 **НА  
 ПРОВЕДЕНИТЕ КУЛТУРНИ МЕРОПРИЯТИЯ   
 ПРЕЗ 2022г.  
  
   
 месец януари** 21.01.2022г. – „Бабинден” – С много настроение и усмивки децата от група „Том и Джери”с.Илинденци, заедно в залата на читалището, отбелязахме празника на родилната помощ.Заедно с дългогодишната акушерка”леля Катя”, пресъздадохме по- стар обичай ритуала „Бабинден”.Децата я поздравиха с песнички и стихотворения.

**месец февруари**  
 11.02.2022г.Посланикът на САЩ Херо Мустафа, бе гост в с.Илинденци,община Струмяни, където с голям интерес посрещна „Боговете на виното”.Посланик Мустафа ,заряза лоза, заедно с кмета на Община Струмяни Г- н Илиев,след което се включи в традиционното хоро,около огъня.  
 12.02.2022г.Всяка първа събота на м.февруари,се провежда традиционния празник на „Боговете на виното” в с.Илинденци.  
 18.02.2022г. – В седмицата посветена на Васил Левски,НЧ”Климент Охридски-1920”, изнесе анимационен филм.Целта беше да запознаем най – малките деца от ДГ”Патиланци” с.Илинденци с живота и делата на Апостола.

**месец март**  
 01.03.2022г.Поредни щастливи мартенски мигове с децата от група „Том и Джери”, които със стихотворения и песни посрещнаха Баба Марта, която закичи всяко едно дете със ръчно изработени мартеници за здраве.Тя им разказа за обичаите и традициите от далечни времена.  
  
 01.03.2022г. „Ден на самодееца” – поздравителна картичка към самодейците на НЧ”Климент Охридски”.  
 03.03.2022г. – Изработване на венци,и полагане в чест на загиналите за освобождението на България от турско робство.  
 25.03.2022г. Отбелязахме Благовещение с децата от ДГ”Патиланци”с.Илинденци,като посетихме храма”Св.Марина”,като казаха стихотворения за празника.Всяко едно дете получи”Библия за деца” от отец Георги.  
  
 **месец април**   
 02.04.2022г. „ Международен ден на детската книга” – малчуганите от група „Том и Джери”с.Илинденци ,посетиха библиотеката.Срещата започна с презентация за живота и творчеството на Ханс Кристиан Андерсен.След това по тяхно желание се прочетоха приказки.  
 - По случай седмицата на гората „Посади дръвче – пусни корени в селото”, участие в инициативата взеха служители на ТП ДГС – Струмяни, деца и доброволци.  
 09.04.2022г.Празничен концерт, по случаи празника на община Струмани, с участието на самодейци от НЧ”Климент Охридски – 1920”  
 16.04.2022г. Лазаровден – ден изпълнен с чудеса,радост и настроение.С децата от група „Том и Джери” и деца от селото облечени в носии, отпразнувахме обичая Лазаровден, като посетихме къщи,изпяха се песни за благослов,здраве,плодородие и благополучие на дома.  
  
 **месец май** Детско утро”Аз съм вече читател” – приемане на първокласници за читатели на библиотеката  
 24.05.2022г. „Ден на славянската писменост и култура”   
   
 **месец юни**.  
 01.06.2022г. Международен ден на детето – „Детско шоу”, много игри и забавления с децата от ДГ”Патиланци” с.Илинденци  
 02.06.2022г. – Ден на Ботев и на загиналите за свобода,изготвяне на табло.  
 04.06.2022г. –Участие на самодейци от НЧ”Климент Охридски – 1920” в ММФ”Шопски наниз”, гр.Костинброд.Грамота за отлично представяне.  
 05.06.2022г. – Пролетен благотворителен концерт, под наслов”Да помогнем на Ники”, изложба – базар.  
 **месец юли** 01.07.2022г. до 31.08.2022г. „Здравей ваканция” – откриване на лятна работилничка за децата от с.Илинденци.  
30.07.2022г. ”Илинденско – Преображенското въстание – традиционен събор на с.Илинденци, с участието на певческа и танцова група към читалището, участие и на група „Том и Джери” с.Илинденци.  
  
 **месец август** 27.08.2022г. Участие на самодейците към НЧ”Климент Охридски-1920” с.Илинденци в МФФ”Фолклорни пътечки”,Брезница-2022г.  
 31.08.2022г. Екскурзия- подарък за децата от община Струмяни, във връзка с лятната работилничка, до хижа „Беласица” в природен парк „Беласица”  
  
 **месец септември** 13.09.2022г. Фондация „АРТ център – Илинденци” – представи творческа проява”Приемственост и нови измерения” – участие на самодейци и детска градина с.Илинденци **месец октомври**  
 01.10.2020г. – Международен ден на възрастните хора.На този ден всички ние отдаваме почитта си към хората от третата възраст и техния принос към обществото.  
 07.10.2022г. Участие на самодейци към НЧ”Климент Охридски-1920” в ХVII-тих МФФ „Малешево пее и танцува – Микрево 2022г.  
 25.10.2022г. Археолози изследват уникално тракийско селище край с.Илинденци, община Струмяни – в залата на читалището, и с много интерес от жителите на селото бе изнесена презентация за популяризиране на Археологическите разкопки в близост до местността „Занданите” и „Лековитата вода”, в землището над Илинденци.   
  
 **месец ноември**  
 01.11.2020г. – Денят на народните будители бе отбелязан с поздравителен адрес към жителите на община Струмяни по интернет страницата на Читалището.  
  
 **месец декември** 15.12.2022г.Коледен благотворителен бал, във фоайето на НЧ”Братя Миладинови” с.Микрево, с кауза „Закупуване на дворен параклис в Социалния център с.Каменица – изработване на различни артикули за базара.  
 25.12.2022г. НЧ”Климент Охридски-1920”, организира коледно тържество.По традиция любимецът на всички деца пристигна заедно със Снежанка и с чувал, пълен с подаръци за тях.Коледен дух,веселие озари площада в с.Илинденци. Тържеството завърши с голяма томбола.  
 31.12.2020г. – „Тиха нощ свята нощ” – новогодишна заря в центъра на селото.  
  
  
  
  
  
  
  
07.03.2022г. Председател:………………………………….  
 /Р.Хаджиева/